system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Ion Druță?
assistant
Ion Druță ()  un scriitor, dramaturg și membru de onoare al Academiei Române.

Biografie 

Ion Druță s-a născut pe 3 septembrie 1928, în satul Horodiște, județul interbelic Soroca, din Regatul României (în prezent în raionul Dondușeni, din Republica Moldova).
A absolvit școala de silvicultură și Cursurile superioare de pe lângă Institutul de Literatură „Maxim Gorki” al Uniunii Scriitorilor din U.R.S.S.. Din 1969 s-a stabilit la Moscova, Rusia sovietică.

Primele povestiri ale prozatorului au fost publicate la începutul anilor '50. Operele sale, adunate în 4 volume, Frunze de dor, Balade din câmpie, Ultima lună de toamnă, Povara bunătății noastre, Clopotnița, Horodiște, Întoarcerea țărânii în pământ, Biserica albă, Toiagul păstoriei ș.a. fac parte din „fondul de aur” al literaturii naționale contemporane.

Aprecieri, distincții, legalitate 
Din 1987 Ion Druță a fost președinte de onoare al Uniunii Scriitorilor din Republica Moldova, post în care a fost ales unanim la Adunarea Generală a scriitorilor. A fost decorat cu mai multe ordine și medalii, deține titlul de Scriitor al Poporului. În 1967, a scris piesa Casa Mare, nuvela Ultima lună de toamnă și romanul Balade din câmpie (prima parte a dilogiei Povara bunătății noastre).

În 1990 a fost ales membru de onoare al Academiei Române, iar la 30 decembrie 1992 membru titular al Academiei de Științe a Republicii Moldova. A fost inclus în lista celor 10 scriitori din lume pentru anul 1990 („Moldova Literară” din 26 iulie 1995).

Creația lui Ion Druță este apreciată de contemporani. După cum menționează Mihai Cimpoi, „prin caracteristicile ei esențiale, opera lui Ion Druță... este în total o expresie a rezistenței spirituale și morale în fața a tot ce subminează naționalul, umanul, sacrul”. În anii regimului totalitar comunist sovietic, Ion Druță s-a ridicat deasupra principiului abordării realității de pe poziții de clasă.

La 26 august 2008 i-a fost acordat Premiul de Stat în anul 2008 și titlul de „Laureat al Premiului de Stat” pe anul 2008, pentru contribuția de excepție la dezvoltarea culturii și literaturii naționale și universale. 

La 11 septembrie 2009, Ion Druță a devenit primul cavaler al Ordinului „Bogdan Întemeietorul”. Președintele Republicii Moldova, Vladimir Voronin, l-a decorat pe Druță „în semn de profundă gratitudine pentru contribuția sa deosebită la renașterea națională, pentru merite în dezvoltarea relațiilor culturale cu țările străine și activitate prodigioasă în vederea sporirii prestigiului Moldovei pe plan internațional”.

Ion Druță a lucrat la ziarele „Țăranul sovietic”, „Moldova socialistă” (devenită mai târziu „Moldova Suverană”) și la revista „Femeia Moldovei”. Primul volum de schițe și nuvele, La noi în sat, apare în anul 1953, urmat de alte lucrări de proză scurtă și de romanele Frunze de dor, Povara bunătății noastre. În anul 1969 s-a stabilit cu traiul la Moscova, publicând în limbile română și rusă.

Familia 
Soția, Era Samuil Rosina (1929-2017), a fost fiica poetului evreu Samuil (Samuil Israel) Rosin (1892-1941), căzut în lupte la Veazma. Împreună au avut două fiice: Olga (locuia în Israel) și Tatiana (1958-2011).

Operă

Opere dramatice 
 Casa Mare (1959)
 Păsările Tinereții noastre (1971)
 Doina (1979)
 Cervus divinus (1977-1981, 1987)
 Sfânta sfintelor (1977) 

 Nuvele 
 Sania, nuvelă (1953)
 Toiagul păstoriei, nuvelă
 La noi în sat (1953), volum de schițe și nuvele
 Ultima lună de toamnă, nuvelă
 Samariteanca, nuvelă
 Horodiște Romane 
 Frunze de dor (ediția I, Editura de Stat a Moldovei, 1957) - reeditat de mai multe ori
 Povara bunătății noastre - dilogie (1963; 1968) (prima carte intitulată Balade din câmpie a apărut în 1963, iar dilogia integrală a apărut în 1968 la Moscova)
 Clopotnița Întoarcerea țărânii în pământ Biserica albă Păsările tinereții noastre (1971)

Referințe

 Bibliografie 
 
 
 
Enciclopedii și studii de istorie a literaturii
 1963 -- Очерк истории молдавской советской литературы ("Eseu despre istoria literaturii sovietice moldovenești"), М.
 1969 -- Шпак И., Скрииторий Молдовей Советиче. Индиче биобиблиографик, Кишинэу, ("Șpak I., Scriitorii Moldovei Sovietice. Indice Biobibliografic'', Chișinău")
 Bol'șaia Sovetskaia Entsiklopedia., Moskva, Izd-vo BSE
 Enciclopedia Sovietică Moldovenească, Chișinău, ESM, volumul 2
 1982 -- Sovetskii Entsiklopediceskii Slovar, M., Izd-vo «Sovetskaia entsiklopedia»
 1986 -- Literatura și Arta Moldovei, Chișinău, ESM, volumul 1
 Calendar Național, Biblioteca Națională a Republicii Moldova, Chișinău. Ed. 1998, 2003
 Localitățile Moldovei, Enciclopedie., Chișinău, Ed. Drăghiște, volumul 5 (Hоrodiște)
 2004 -- Dicționar Enciclopedic „Cartier”. Nume proprii., Chișinău-București, Editura Cartier
 2009 -- Bol'șoi Rossiskii Ențiklopediceskii Slovar., M., Izd-vo „Drofa”, Naucinoe Izd-vo Bol'șoi Rossiskoi Entsiklopedii
 2010 -- Enciclopedia Ilustrată Britannica, B.-Ch., Editura Litera, volumul 5

Legături externe 

 Ion Druță - Prezentarea biografică a scriitorului pe web site-ul ASM - Academiei de Științe a Moldovei
 Moldova org  - Articol dedicat scriitorului cu ocazia împlinirii vârstei de 85 de ani
 Incomodul Druță - eseu de Gheorghe Erizanu
Scriitorul Ion Druță se adresează cititorilor în ziua aniversării de 90 de ani (în rusă)
Boris Runin: Compania de scriitori (în rusă)
 Zilele culturii moldovenești în Israel (în rusă) 
Ion Druță

Nașteri în 1928
Nașteri pe 3 septembrie
Decese în 2023
Decese pe 28 septembrie
 
Cavaleri ai Ordinului Prietenia Popoarelor
Membri de onoare din străinătate ai Academiei Române
Decese în Moscova